Mimi Mercedez
<s>Milena Janković (rođena 23.11.1992 u Beogradu), poznatija po umetničkom imenu Mimi Mercedez, a takođe i s umetničkim imenima Guda iz Huda, Sestra Drugarica, Kabasti Koblenc je srpska hip hop umetnica.</s><s>Hiphop-om je počela da se bavi sa 19 godina, kao amater, a dve godine kasnije je počela da se bavi ozbiljnom rep muzikom kada se , pridružila reperima Gudroslav, Daki BD i Polo Čare u kolektivu "Bombe Devedesetih".</s><s>Prvu pesmu je izdala 2011. pod nazivom "Napucane svinjice''.</s><s>Do sada je izdala jedan EP pod nazivom "Napaljene Uličarke", jedan album "Našminkam se i pravim haos" i pored toga još 25 pesama.</s>

<s>Osim sa članovima Bombi Devedesetih, uglavnom je sarađivala sa reperima kao sto su Fox, Juice, Gringo, Mejsi,Ludi Srbi,Roket, i Sanek.</s><s>Postala je popularnija kada je  gostovala na pesmi "Gadure" kod estradnih  umetnika Mileta Kitića i Milana Stankovića.</s><s>U avgustu 2016  je snimia duet sa Katarinom Kayom Ostojić - "Ne možeš sa sediš sa nama", a početkom 2017. duet sa reperom Rimski iz Niša - "Samo keš".</s>

<s>Najpoznatije pesme su joj "Kleopatra", "MMM", "Šta", "Bez sažaljenja", "Nek izgori sve", "Učiteljica ljubavi", "Prava dama", "Ne možeš da sediš sa nama", "Samo keš" ,"Želim sve" i "Beli veš".</s>

<s>Biografija 
Mimi Mercerdez živi u Beogradu u naselju Konjarnik, dok je svoje detinjstvo provela u naselju Borča.</s><s>S obzirom da je kao mala želela da bude pevačica ili glumica, zanimljivo je da je 2012.  glumila u spotu za pesmu "Čke beogradske" od repera Gazda Paje, kao i 2014. u spotu "Indigo Deca" od Fox-a.</s><s>Odrasla je slusajući tubro folk, a u slobodno vreme voli da sluša i folk i rejv muziku.</s>

<s>Zajedno sa sestrom Olgom i drugaricom Majom osnovala je žensku bandu "BFOĐ" (Bahata Familija Obrijane Đane) čiji je logo istetovirala.</s>

<s>Od njene prve pesme sa njom sarađuje Zartical - producent iz Bele Palanke, kao i montažer Rakun - od prvog spota.</s>

<s>Na početku karijere se družila sa Darkom Delićem (poznat kao Daki BD) - idejnim tvorcem Bombi devedesetih.</s><s>Po njegovom nagovoru je počela da se bavi repom i 2013 ušla u kolektiv.</s><s>Ceo kolektiv su činili reperi: Daki BD, Mimi Mercedez, Gudroslav, Polo Čare, Žakila, Roket, i Ćime kao i nekoliko drugih ličnosti: Dimitrije Lacku Spirovski (producent), Dušan Bokan "Dj Kanbo", Bogdan Cvejić "Rakun" (montažer), i Katarina Kontić.</s>

<s>Posle kratkog vremena reperi Ćime i Roket su napustili kolektiv pod nerazjašnjenim okolnostima; i Polo Čare takođe - nakon dueta sa Mimi Mercedez - "Turbo folk me je naterao" krajem 2015.</s>

<s>U novembru 2016.</s><s>Mimi Mercedez  je izašla iz kolektiva Bombe Devedesetih i nastavila karijeru kao solo umetnica sa nešto komercijalnijim pesmama, a razloge je navela u pesmi "Ta spika".</s>

<s>Nastupala je po klubovima širom Srbije, a najveći koncerti su joj bili u klubu "Drugstore", na "LoveFest"-u i na "Mikser Festival"-u.</s>

<s>O umetničkim imenima</s>

<s>Guda iz Huda 
Ovo je njen sekundarni nadimak i predstavlja ulični reperski duh, ali takođe govori o tome kako sebe smatra fizički punijom i krupnijom osobom i da se time ponosi tj. smatra vrlinom (o ovome više govori u svojoj pesmi "Napucane svinjice"). .</s><s>Guda se u spotovima pojavljuje kao devojka sa dredovima (kikicama), često opušteno obučena u sportsku odeću poput trenerki i "Air max" patike.</s><s>Njena najpopularnija pesma je "Nek Izgori Sve".</s><s>Matrice joj pravi producent Kiddo, dok je za Mimi Mercedez najčešće odgovoran Zartical.</s>

<s>Mimi Mercedez 
Ovo je Milenin primarni nadimak koji je koristila u većini pesama.</s><s>"Mimi" je skraceno od Milena.</s>

<s>Kod nekih fanova je nastala zabluda da je nadimak dobila po tome što ju je udario automobil marke Mercedes kada je bila dete, ali to je u šali izjavila u intervjuu za emisiju Ekskluziv.</s><s>U radio emisiji kod Une Senić na radiju B92 je objasnila pravo poreklo nadimka, koje je gore navedeno.</s>

<s>Kabasti Koblenc 
Ovaj nadimak je koristila samo u svojoj prvoj pesmi "Suvi Reprezent".</s><s>Skraćena verzija ovog nadimka je "Koba".</s>

<s>Sestra Drugarica 
Pod ovim nadimkom je takođe snimila samo jednu pesmu - 11211, u kojoj predstavlja Borču.</s><s>Imajući u vidu da je Milena protiv kapitalzma, ovaj nadimak je verovatno nastao na osnovu njenih komunističkih stavova koje otvoreno iskazuje u pesmama.</s>

<s>Jovanka Oroz 
U pesmi "Bratstvo Sestrinstvo" sa reperom Gudroslavom je navedena kao "Mimi Mercedez a.k.a. Jovanka Oroz".</s><s>Ovaj nadimak aludira na Jovanku Broz, a reč oroz označava okidač na pištolju.</s>

<s>Ostali nadimci 
Gore navedene nadimke je koristila kao umetnička imena u pesmama, ali u pesmi 11211 Milena tvrdi da ima deset nadimaka.</s><s>Od tih deset,među kojima su i "Kraljica stila" i  "Princeza svemira", samo pet je do sada koristila u pesmama.</s>

<s>Diskografija</s>

<s>Društvene kritike i politička perspektiva 
Mimi Mercedez je do sada mnogo puta bila kritikovana od strane javnosti zbog glorifikovanja načina života u Srbiji iz devedesetih godina prošlog veka, koji često podrazumeva kriminal, narkomaniju i slično.</s><s>Njene glavne teme su zarađivanje novca i moral pri istom, samopromovisanje, uživanje u narkoticima i seksualnim odnosima.</s>

<s>Uprkos svim kritikama ona odlučno i dosledno nastavlja sa karijerom, mada sa nešto manje provokativnim, a komercijalnijim pesmama.</s>

<s>U pesmama samouvereno iskazuje svoje čvrste stavove o moralu, otvorenoj komunikaciji, ljudskim pravima i ponašanju, politci, stilu života i načinu odevanja.</s><s>Ona je jedna od glavnih predstavnika "Dizel" kulture u Srbiji i kritikuje hipsterski način odevanja.</s>

<s>Nekoliko puta su mediji pokušali da je okarakterišu kao feministkinju ali je to odbacila, stavljajući do znanja da smatra da muškarci i žene treba da imaju jednaka prava, kao što opisuje u pesmi "Bratstvo Sestrinstvo".</s><s>Mediji su takođe pokušavali da stvore rivalstvo između nje i srpske muzičarke Sajsi MC, što je Mimi Mercedez takođe demantovala.</s>

<s>Izvori</s>

<s>Spoljašnje veze</s>

<s>Srpski hip-hop muzičari
Srpski hip-hop
Biografije, Beograd</s>

